Күні: 13 .04.2017 Сынып: 6 «а», «ә» Пәні: Қазақ тілі

**Сабақтың тақырыбы**: **Демеулік шылаулар.**

**Сабақтың мақсаты:**

1.Демеулік шылау бойынша түсінік беру.Білімдерін кеңейту, жаттығу жұмыстарын жүргізу

2.Оқушылардың тілін , ойын , сөздік қорын молайту, есте сақтау қабілеттерін дамыту.

3.Оқушыларды ұқыптылыққа, әдемі, таза жазуға баулу.

**Сабақтың түрі:** қалыпты сабақ

**Сабақтың көрнекілігі:** суреттер, кеспе қағаз, таблица

**Сабақтың әдісі:** сұрақ – жауап, талдау, жаттығу,түсіндіру

**Пәнаралық байланыс:** ана тілі,әдебиет,тарих

**І. Ұйымдастыру кезеңі.**

1.Сәлемдесу.

2.Сыныптың тазалығына көңіл бөлу

3.Сабаққа зейіндерін аудару

**ІІ. Үй тапсырмасын тексеру**. Семантикалық карта

|  |  |  |  |  |  |  |
| --- | --- | --- | --- | --- | --- | --- |
| **Жалғаулықты**  **шылаулар** | **Ыңғайластық** қатынасты білдіретін жалғаулық **шылаулар:** | **Қарсылықты** қатынасты білдіретін жалғаулық **шылаулар:** | **Талғаулықты** қатынасты білдіретін жалғаулық **шылаулар:** | **Кезектестік** қатынасты білдіретін жалғаулық **шылаулар:** | **Себеп-салдарлық** қатынасты білдіретін жалғаулық **шылаулар:** | **Шарттық** қатынасты білдіретін жалғаулық **шылаулар:** |
| Күндіз олар не өзіне жем іздейді,не өзінің басқаға жем болмауын көздейді**.** |  |  | **+** |  |  |  |
| Менің кім екенімді Жұмабайға айтып берді,сондықтан ол менен қымсынбай сөйледі. |  |  |  |  | **+** |  |
| Егер жау берілмесе, оны құртар болар. |  |  |  |  |  | **+** |
| Абайдың қысылғанын Ділда сезді, бірақ ол түк өкінген жоқ. |  | **+** |  |  |  |  |
| Қолдары біресе мылтық ұстаған қолдарына жабысады,біресе мылтықты ұстаған қолдарына таласады. |  |  |  | **+** |  |  |
| Мағаш пен Кәкітай осы тұста бөгеліп қалды да, Әбіш әлгері басты. | **+** |  |  |  |  |  |
| Көксерек-арлан,сондықтан бұның бойы биіктей береді. |  |  |  |  | **+** |  |
| Жанат пен Жомарт әңгімелесіп тұр. | **+** |  |  |  |  |  |
| Не Көкше, не оның балапан таулары, не көлдері еш уақытта Асқарды тойғызған емес. |  |  | **+** |  |  |  |

**ІІІ.Жаңа тақырып. Демеулік шылаулар.**

|  |  |  |  |  |  |  |
| --- | --- | --- | --- | --- | --- | --- |
| Демеулік шылаулар -өзі шылауында тұрған сөзге я сөйлемге күшейту,тежеу, шектеу, сұрау,болжалдық, күмән сияқты қосымша мағына үстейтін шылау түрі.  Мысалы: Сен ***де*** -бір кірпіш, дүниеге, Кетігін тап ***та*** ,бар қалан! Бұлардың көпшілігі көшпенді рулардан келген-***ді*** .Қырсық әкені Абай кінәлапты -***мыс.*** | | | | | | |
| 1 | 2 | 3 | 4 | 5 | 6 | 7 |
| Сұраулық демеуліктер: | Күшейткіш демеуліктер: | Шектік (тежеу) демеуліктері: | Болжалдық демеуліктері: | Болымсыздық немесе қарсы мәнді, салыстыру демеуліктері : | Нақтылау мәнді демеліктер: | Қомсыну мәнді демеуліктер: |
| *ма(ме,ба,бе,па,пе) ше* | *-ақ,-ау,-ай,-да (де,та,те)* | *ғана, (қана), тек, кейде, -ақ* | *-мыс,(-міс)* | *түгіл, тұрсын, тұрмақ* | *қой, (ғой), -ды,*  *(-ді, ты,-ті)* | *екеш* |

**ІV. Оқулықпен жұмыс.**

**332-жаттығу.** Демеулік шылаулардың қай сөз табына ,қандай тұлғалы сөзге тіркесіп тұрғанын көрсетіңдер.

1.Шын айтып тұр ***ма,*** әлде тағы да бір құрған қақпаны ***ма***? -Есебі көзіме түскен жоқ ***па*** дегенім ***ғой.*** Ағытылып қашты ***ма***, жоқ біреу ұрлады ***ма***? Мәліктің аудан орталығынан оралғанына жарты-***ақ*** сағат болған-***ды,*** жуынып, киімін ауыстырып, жаңа ***ғана*** Раушан екеуі тамақ ішейін деп отырып жатқан. 2.-Осы жерді бір айналып ***қана*** түсейін. 3.Екі-үш күн қиналып, жеттік-***ау***.Діншіл болды **ма**, жоқ ***па?***

**333-жаттығу. Демеулік шылауларды табыңдар, мағыналарын анықтаңдар, жазылуын түсіндіріңдер.**

-Еңбегім бар емес ***пе***  еді? Өзім ***ғана*** емес, жас балам анау,өзің атаған Бөрібасар ***да***  қозышаң боп жүр ***ғой,-***деді.

-Есесі кетіп жүр ***ме*** екен? Жерін алсам, жемін бермеуші ***ме*** едім?

-Қалқам-***ай***, мынау атыңның мінезі қалай өзі? Сақ болшы!-деді.

-А-ай, бәйбіше-***ай***, қаріп-қасердің көзін ойғаның осы ***да***. Баламның адам атын алып, ит атын қойғаның сол екен ***ғой***! - деп, шал түңіліп қозғала берді...

-Әбішім, жаңа заман елшісіндей болдың-***ау!..***

-Ой,Өтегелді-***ау***,жер астынан шықтың ***ба***, жаным-***ау?*** Сиқырың бар ***ма***? Мүлде көрінбейсің ***ғой,-***деді...

**V.Сабақты бекіту.**

|  |  |  |  |  |
| --- | --- | --- | --- | --- |
| **Септеулік**  **шылау** | **Жалғаулық шылау** | **Демеулік**  **шылау** | **Ұқсастығы** | **Айырмашылығы** |
|  |  |  |  |  |

**Сұрақтар:**

**1.Демеулік шылау дегеніміз не? мысалдар келтіру**

**2.Демеулік шылауды мағыналық түріне қарай топтап атаңдар?**

**VІ. Үйге тапсырма.**

**335-жаттығу.**